cyanic-selkie/wikianc huggingface dataset:
स्पाइडर-मैन: फार फ्रॉम होम
कथानक
एक मध्य-क्रेडिट दृश्य में, डेलीबगल.नेट का रिपोर्टर जे॰ जोनाह जेमसन एलीमेंटल हमलों के लिए स्पाइडर-मैन को दोषी ठहराता है, और बेक द्वारा फिल्माया और रिकॉर्ड किया गया घटना का फ़र्ज़ी फुटेज प्रसारित करता है, जिसमें उसने पार्कर को उसकी मृत्यु के लिए दोषी ठहराया है, और स्पाइडर-मैन की गुप्त पहचान का दुनिया के सामने खुलासा कर देता है। पोस्ट-क्रेडिट दृश्य में, यह खुलासा होता है कि स्क्रल टालोस और उसकी पत्नी सोरेन पूरे समय फ्यूरी और हिल के रूप में रह रहे थे, और यह सब वे वास्तविक फ्यूरी के निर्देशानुसार कर रहे थे, जो एक स्क्रल स्पेसशिप को कमांड करता नज़र आता है।
पात्र
एक किशोर और अवेंजर, जिसे एक आनुवंशिक रूप से संशोधित मकड़ी द्वारा काटे जाने के बाद मकड़ी जैसी क्षमता प्राप्त हुई थी। निर्देशक जॉन वाट्स ने कहा कि स्पाइडर-मैन: होमकमिंग के विपरीत, जिसमें पार्कर एक वयस्क की जिम्मेदारियों के लिए तरसता है, फार फ्रॉम होम में, वह अपनी जवानी पर रुके रहना चाहता है। उन्होंने कहा "यह फिल्म उसे दुनिया के बारे में बता रही है, 'यह आपके लिए कदम बढ़ाने और बड़ा होने का समय है, बच्चे,' और वह कह रहा है, 'लेकिन मैं अभी भी बच्चा बनना चाहता हूं और छुट्टी पर जाना चाहता हूं।" शील्ड के पूर्व निदेशक। वॉट्स ने पार्कर के साथ फ्यूरी के संबंधों को "नए मतलबी सौतेले पिता जैसा" बताया, जो होमकमिंग में टोनी स्टार्क के "सहायक शांत चाचा" के विपरीत था। उन्होंने कहा, "फ्यूरी खुद को पीटर पार्कर में नहीं देखता। फ्यूरी पीटर पार्कर को उस संपत्ति के रूप में देखता है, जिसकी उसे जरूरत है, और जो हाई स्कूल की समस्याओं के एक समूह के साथ बहुत व्यस्त है।" वॉट्स होमकमिंग में मूल रूप से पार्कर के संरक्षक के रूप में फ्यूरी का उपयोग करना चाहते थे। फार फ्रॉम होम एक ऐसी स्थिति में फ्यूरी को रखती है, जहाँ उसका नियंत्रण चीज़ों पर उसी स्तर का नहीं रहा है, जैसा कभी हुआ करता था। पार्कर की सहपाठी, मित्र, और प्रेम रुचि। एक पूर्व उच्च रैंकिंग वाली शील्ड एजेंट जो निक फ्यूरी के साथ मिलकर काम करती है। पार्कर की चाची, जो उसकी गुप्त पहचान के बारे में जानती हैं, और चाहती हैं कि वह स्पाइडर-मैन रहे ताकि वह धर्मार्थ कारणों में मदद कर सके।
कई अन्य अभिनेताओं ने होमकमिंग से अपनी भूमिकाएं दोहराईं, जिसमें टोनी रेवोलोरी पार्कर के सहपाठी और प्रतिद्वंद्वी यूजीन "फ्लैश" थॉम्पसन के रूप में, और ऐंगूरी राइस पार्कर की सहपाठी और नेड की गर्लफ्रेंड बैटी ब्रांट के रूप में शामिल थे। हेम्की मडेरा ने एक स्थानीय दुकान के मालिक मिस्टर डेलमार के रूप में अभिनय किया, हालांकि उनके दृश्यों को अंतिम फिल्म से काट दिया गया, और एक छोटी फिल्म के लिए फिर से तैयार किया गया जिसे फिल्म की ब्लू-रे रिलीज के हिस्से के रूप में शामिल किया जाएगा।  पीटर बिलिंग्सले, विलियम गिंटेर रीवा के रूप में दिखाई दिए, पिछली एमसीयू फिल्म आयरन मैन से एक वैज्ञानिक के रूप में अपनी भूमिका को दोहराते हुए, जो पहले ओबेडिया स्टेन के लिए काम किया करता था और अब बेक के लिए काम करता है। जेफ़ ब्रिज्स और रॉबर्ट डॉनी जुनियर भी क्रमशः स्टेन और टोनी स्टार्क के रूप में नज़र आये; उनके दृश्यों को आयरन मैन और कैप्टन अमेरिका: सिविल वॉर से अभिलेखीय फुटेज का उपयोग कर बनाया गया था।  डाउनी, क्रिस इवांस, स्कारलेट जोहानसन और पॉल बेटनी के क्रमशः स्टार्क, स्टीव राॅजर्स, नताशा रोमनॉफ और विजन के रूप में पिछली एमसीयू फिल्मों से लिये गए चित्र भी फिल्म की शुरुआत में "मेमोरियम" सेगमेंट के हिस्से के रूप में दर्शाये गए।
एलीमेंटल चरित्रों को स्पाइडर-मैन कॉमिक बुक के खलनायक हाइड्रो-मैन (जिसे वाटर एलीमेंटल के रूप में लेबल किया गया था, और मार्केटिंग में "हाइड्रो-मैन" के नाम से जाना जाता है), सैंडमैन (जिसे अर्थ एलिमेंटल के रूप में लेबल किया गया), साइक्लोन (जिसे एयर एलिमेंटल के रूप में लेबल किया गया था), और मॉल्टन मैन (जिसे फायर एलिमेंटल के रूप में लेबल किया गया था, और मार्केटिंग में "मॉल्टन मैन" नाम दिया गया था) के तर्ज़ पर बनाया गया था, और फिल्म में दृश्य प्रभाव के माध्यम से चित्रित किया गया।
इसके अतिरिक्त, नुमान एसर ने फ्यूरी के सहयोगी दिमित्री सिमरदीयकोव, और रेमी हैई ने एक लोकप्रिय छात्र ब्रैड डेविस की भूमिका निभाई, जिसे पार्कर एमजे के स्नेह के लिए प्रतियोगी के रूप में देखता है।  जैक बैरक ने पार्कर के नए सहपाठियों में से एक जैक को चित्रित किया, जबकि ओली हिल को एक अज्ञात भूमिका में रखा गया था, जिसे अंतिम फिल्म से काट दिया गया।   बराक की भूमिका ने उन्हें एमसीयू में पहला खुलेआम ट्रांसजेंडर अभिनेता बना दिया। जे॰ के॰ सिमन्स, डेलीबगल.नेट के रिपोर्टर जे॰ जोनाह जेमसन के रूप में मिड-क्रेडिट दृश्य में दिखाई देते हैं, उन्होंने सैम राइमी की स्पाइडर-मैन फिल्म त्रयी में इसी चरित्र के एक अलग अवतार की भूमिका निभायी थी। ऐसा पहली बार हुआ, जब एक एमसीयू चरित्र को उसी अभिनेता के द्वारा चित्रित किया गया है, जिसने इससे पहले गैर-एमसीयू फिल्म में भी उक्त चरित्र को चित्रित किया हो। बेन मेंडेलसोहन और शेरोन बिलन ने क्रमशः स्क्रल टालोस और सोरेन की भूमिका निभाई है, जिन्होंने कैप्टन मार्वल से उनकी भूमिका को दोहराते हुए पोस्ट-क्रेडिट दृश्य में यह खुलासा किया है कि वे पूरी फिल्म में शुरू से ही फ्यूरी और हिल का प्रतिरूपण कर रहे थे; दोनों कलाकारों को आधिकारिक तौर पर भूमिका का श्रेय नहीं दिया गया।
विकास
जून २०१६ में, सोनी पिक्चर्स के चेयरमैन टॉम रोथमैन ने कहा कि सोनी और मार्वल स्टूडियो स्पाइडर-मैन: होमकमिंग (२०१७) के बाद भविष्य में और स्पाइडर मैन फिल्में बनाने के लिए प्रतिबद्ध थे। अगले महीने, मार्वल स्टूडियो के अध्यक्ष केविन फाइगी ने कहा कि यदि अतिरिक्त फिल्में बनाई जाती हैं, तो कंपनी का प्रारंभिक विचार हैरी पॉटर फिल्म शृंखला के मॉडल का पालन करने का था, अर्थात प्रत्येक फिल्म में स्कूल का एक नया वर्ष दिखाया जाए, और दूसरी फिल्म में पीटर पार्कर को हाई स्कूल के जूनियर वर्ष के विद्यार्थी के तौर पर दर्शाया जाए। स्पाइडर-मैन अभिनेता टॉम हॉलैंड के अनुसार, जिन्हें होमकमिंग सहित तीन स्पाइडर-मैन फिल्मों के लिए साइन किया गया था, अक्टूबर २०१६ तक दूसरी फिल्म के लिए चर्चाऐं शुरू हो गई थी, जिनमें एक विषय यह भी था कि फिल्म में किस विलेन को दिखाया जाए। दिसंबर में, होमकमिंग के पहले ट्रेलर की सफल रिलीज़ के बाद, सोनी ने ५ जुलाई २०१९ तक फिल्म की अगली कड़ी को रिलीज़ करने की बात कही। सोनी के इस आग्रह ने, कि सीक्वल को २०१९ में ही रिलीज़ किया जाए, स्पाइडर मैन के चरित्र को गोपनीय रखने की मार्वल की योजनाओं को जटिल बना दिया, क्योंकि चरित्र को अवेंजर्स: इन्फिनिटी वॉर (२०१८) के अंत में मार दिया जाना था, और अप्रैल २०१९ में अवेंजर्स: एंडगेम से पहले पुनर्जीवित नहीं किया जाना था।
जून २०१७ में सोनी को फिल्म में एक और मार्वल स्टूडियोज-नियंत्रित चरित्र का उपयोग होने का पता चला, जैसा कि होमकमिंग में आयरन मैन का किया गया था। फाइगी ने कहा कि मार्वल और सोनी फिल्म के लिए "बस हमारी योजनाओं को ठोस बनाना शुरू कर रहे थे", और महसूस किया कि अवेंजर्स: इन्फिनिटी वॉर और अवेंजर्स: एंडगेम में स्पाइडर-मैन की उपस्थिति ने "उसे उस समय एक बिलकुल नए सिनेमाई ब्रह्मांड में लॉन्च किया", बिलकुल वैसे जैसे कि कैप्टन अमेरिका: सिविल वॉर (२०१६) ने "होमकमिंग के बारे में सब कुछ बता दिया था।" मार्वल और सोनी दोनों ही होमकमिंग के निर्देशक जॉन वॉट्स को अगली कड़ी में लेने के लिए उत्सुक थे, फाइगी ने कहा कि "यही उनका इरादा है" और पास्कल ने कहा कि "वे पागल ही होंगे [उन्हें नहीं]" लौटने को कहने पर। वॉट्स ने भी टिप्पणी की कि उन्हें दो फिल्मों के लिए साइन किया गया था। इसके अतिरिक्त, फाइगी ने उल्लेख किया कि फिल्म को होमकमिंग की ही तरह का शीर्षक दिया जाएगा - एक उपशीर्षक का उपयोग करके, और शीर्षक में "२" का प्रयोग नहीं होगा। उन्होंने यह भी कहा कि फिल्मांकन के अप्रैल या मई २०१८ में शुरू होने की उम्मीद थी। बिलकुल होमकमिंग की ही तरह, फाइगी ने कहा कि इस फिल्म का खलनायक भी अभी तक किसी पिछली फिल्म में देखा नहीं गया होगा। जुलाई २०१७ तक, वॉट्स के अगली कड़ी के लिए लौटने के बारे में स्टूडियो के साथ बातचीत जारी थी, और मैरिसा टोमेई ने भी पिछली फिल्म से अपनी आंट मे की भूमिका को फिर से दोहराने में रुचि व्यक्त की।
पास्कल ने कहा कि फिल्म अवेंजर्स: एंडगेम के समापन के "कुछ मिनट" बाद शुरू होगी। फिल्म में समय की एक विशिष्ट मात्रा नहीं बताई गई है, लेकिन वाट्स ने महसूस किया कि एंडगेम के बाद यह "लगभग तुरंत" था। इसे देखते हुए, वॉट्स ने इसे फार फ्रॉम होम टीम के लिए "एक मजेदार रचनात्मक चुनौती" के रूप में महसूस किया, जिससे उन्हें एंडगेम के कई अनुत्तरित प्रश्नों से निपटने में मदद मिलेगी। वॉट्स ने आगे जोड़ा कि वह ऐसी "फिल्म बनाना चाहते हैं, जो उस दुनिया में है, और उसकी कहानियों से निपटती है, लेकिन है फिर भी [एक] मजेदार स्पाइडर-मैन फिल्म।" उदाहरण के लिए, नेड, एमजे, और फ्लैश सभी पार्कर के साथ इन्फिनिटी वॉर की घटनाओं के दौरान राख में बदल गए थे, जबकि उनके कुछ सहपाठी नहीं बदले और वे अब इनसे पांच साल बड़े हैं। वाट्स ने इस स्थिति की तुलना फिल्म फ़्लाइट ऑफ़ द नेविगेटर (१९८६) से की, और इसे "वास्तव में अजीब ... लेकिन ... कुछ ऐसा जिसके साथ बहुत मज़ा आ सकता है" बताया।
प्री-प्रोडक्शन
अगस्त २०१७ के अंत में, जब फिल्म प्री-प्रोडक्शन चरण में प्रवेश कर रही थी, क्रिस मैक्केना तथा एरिक सोमर्स, होमकमिंग के लेखकों में से दो, सीक्वल में वापसी के लिए अंतिम बातचीत में थे। अक्टूबर २०१७ की शुरुआत में, जैकब बैटलॉन ने पुष्टि की कि वे फिल्म में नेड की अपनी भूमिका को फिर से दोहराएंगे। दिसंबर २०१७ में, फाइगी ने पुष्टि की कि वॉट्स अगली कड़ी का निर्देशन करने के लिए लौट रहे हैं। फरवरी २०१८ तक, ज़ेंडेया के सीक्वल में वापसी करने की उम्मीद थी, जिन्होंने होमकमिंग में मिशेल / एमजे की भूमिका निभाई थी। अप्रैल के अंत तक, फिल्मांकन जुलाई २०१८ की शुरुआत में शुरू होने की योजना थी, फाइगी ने कहा कि फिल्मांकन पहली फिल्म की तरह ही अटलांटा के बजाय लंदन में होगा। फाइगी ने बताया कि इसके पीछे एक कारण यह था कि फिल्म का अधिकांश भाग न्यूयॉर्क नगर के बाहर, दुनिया भर में बिताया जाएगा।
एक महीने बाद, जेक जिलएनहॉल के साथ मिस्टीरियो की भूमिका को निभाने के लिए बातचीत शुरू हुई, जबकि टोमेई और माइकल कीटन के मे और एड्रियन टॉम्स / वल्चर की अपनी संबंधित भूमिकाओं को पुन: दोहराने की पुष्टि की गई; मैक्केना और सोमर्स की भी फिल्म के पटकथा लेखक के रूप में पुष्टि की गई थी। वॉट्स ने बाद में बताया कि कीटन और लॉरा हैरियर इस फिल्म में दिखाई नहीं देंगे। जून २०१८ के अंत में, हॉलैंड ने फिल्म के शीर्षक, "स्पाइडर-मैन: फार फ्रॉम होम" का खुलासा कर दिया, और जिलएनहॉल की कास्टिंग की पुष्टि हुई। फाइगी ने बताया कि उन्होंने फिल्मांकन शुरू होने के बाद शीर्षक के लीक होने की संभावना के कारण इस तरह से शीर्षक प्रकट करने का फैसला किया। उन्होंने शीर्षक की तुलना "स्पाइडर-मैन: होमकमिंग" से की, जो "वैकल्पिक अर्थों से भरा हुआ है", और उसमें से "होम" का उपयोग जारी रखा; उन्होंने ये भी बताया कि फिल्म पार्कर और उनके दोस्तों की गर्मियों की छुट्टी पर यूरोप जाने पर केंद्रित है, न्यूयॉर्क के उनके घर से दूर।
फिल्मांकन
प्रिंसिपल फोटोग्राफी २ जुलाई २०१८ को मैथ्यू जे॰ लॉयड के फोटोग्राफी के निदेशक के रूप में कार्य करते हुए, "फॉल ऑफ जॉर्ज" के कार्यात्मक शीर्षक तहत, इंग्लैंड के हर्टफ़र्डशायर में शुरू हुई। पूर्वी लंदन, और लंदन स्टैनस्टेड हवाई अड्डे सहित लंदन के कई स्थानों में भी फिल्मांकन हुआ। स्टूडियो का काम इंग्लैंड के वॉटफ़र्ड के पास स्थित लीव्सडेन स्टूडियो में हुआ, जहाँ स्टूडियो के बैकलैट्स में से एक पर वेनिस का एक सेट बनाया गया था। फिल्मांकन की शुरुआत के कुछ समय बाद, सेट पर ली गई तस्वीरों से पता चला कि हेमी मैडेरा एक स्थानीय दुकान के मालिक मिस्टर डेलमार के रूप में अपनी भूमिका को फिर से निभाएंगे, और जे॰ बी॰ स्मूव और नुमान एसर भी कलाकारों के दल में शामिल हो गए हैं।  अगस्त की शुरुआत में, सैम्युल एल॰ जैक्सन और कोबी स्मल्डर्स के भी फिल्म में दिखाई देने की पुष्टि की गई थी, जो एमसीयू की पिछली फिल्मों से निक फ्यूरी और मारिया हिल की अपनी भूमिकाओं को दोहराएंगे, और महीने के अंत तक रेमी हैई भी कलाकारों के दल में शामिल हुए। सितंबर में चेक गणराज्य में प्राग और लिबेरेक में फिल्मांकन हुआ,  और महीने के अंत तक वेनिस पहुँच गया। फिल्मांकन अक्टूबर में न्यूयॉर्क नगर और न्यूर्क, न्यू जर्सी में चला गया, जहाँ इसने कार्यात्मक शीर्षक "बॉस्को" का प्रयोग किया  - स्थलों में मैडीसन स्क्वायर गार्डन, पेन स्टेशन, और न्यूर्क लिबर्टी इंटरनेशनल एयरपोर्ट के आसपास के क्षेत्र शामिल थे। फिल्मांकन १६ अक्टूबर २०१८ को समाप्त हो गया।
पोस्ट-प्रोडक्शन
अक्टूबर २०१८ के अंत में, सोनी पिक्चर्स आईमैक्स कॉरपोरेशन के साथ आईमैक्स प्रारूप में अपनी फिल्मों को रिलीज़ करने के लिए एक नए बहु-फिल्म समझौते पर पहुंची, जिसमें फ़ार फ्रॉम होम भी शामिल थी। दिसंबर २०१८ में सोनी के सीसीएक्सपी ब्राजील पैनल में, यह पता चला था कि एलिमेंटल भी फिल्म में दिखाई देंगे। प्रत्येक एलिमेंटल किसी न किसी स्पाइडर-मैन खलनायक से प्रेरित है, जैसे कि वाटर एलिमेंटल हाइड्रो-मैन से और फायर एलिमेंटल मॉल्टन मैन से, लेकिन उन्हें इन नामों से नहीं बुलाया जाता है। मार्टिन स्टार को अगले महीने होमकमिंग से मिस्टर हैरिंगटन के रूप में उनकी भूमिका को पुन: दोहराने की पुष्टि हुई।  अप्रैल २०१९ में, सोनी ने फिल्म की रिलीज़ की तारीख २ जुलाई २०१९ तक घटा दी। इसके अतिरिक्त, शंघाई में एक प्रशंसक कार्यक्रम में अवेंजर्स: एंडगेम का प्रचार करते हुए, फाइगी ने कहा कि फार फ्रॉम होम एमसीयू के तीसरे चरण की अंतिम फिल्म होगी; इससे पहले यह माना जा रहा था कि एंडगेम के साथ फेज थ्री के समापन के बाद इस फिल्म के साथ फेज चार की शुरुआत होगी। अप्रैल में ही, जैक्सन फिल्म के लिए रीशूट के काम के लिए दोबारा लौटे। जून २०१९ में पोस्ट-प्रोडक्शन का काम समाप्त हुआ।
फिल्म के लिए दृश्य प्रभाव फ्रेमस्टोर, इंडस्ट्रियल लाइट एंड मैजिक, इमेज इंजन, सोनी पिक्चर्स इमेजवर्क्स, लूमा पिक्चर्स, राइजिंग सन पिक्चर्स, स्कैनलाइन वीएफएक्स, टेरिटरी स्टूडियो और मेथड स्टूडियो द्वारा प्रदान किए गए हैं।
संगीत
अक्टूबर २०१८ में फिल्म स्पाइडर-मैन: होमकमिंग के संगीतकार माइकल जकीनो की फार फ्रॉम होम में संगीत देने के लिए लौटने की पुष्टि हुई। होमकमिंग के अतिरिक्त जकीनो मार्वल की २०१६ की फिल्म डॉक्टर स्ट्रेंज के लिए भी संगीत दे चुके हैं। फिल्म के पार्श्व संगीत में १९६० के दशक की एनिमेटेड स्पाइडर मैन श्रृंखला के थीम गीत का एक इंस्ट्रुमेंटल संस्करण शामिल है, लेकिन पहली फिल्म के विपरीत, इस गाने को फिल्म के शुरुआती दृश्य में व्हिटनी ह्यूस्टन के "आई विल ऑलवेज लव यू" के साथ मार्वल स्टूडियोज के लोगो के संगीत के रूप में बदल दिया गया है। मार्सेला लाइफेरोवा का गीत "सिंको" (१९७४) भी फिल्म में प्रयोग किया गया है; यह ऑस्ट्रिया में आल्प्स के बीच बस की सवारी के दौरान बजता है। २८ जून २०१९ को सोनी क्लासिकल द्वारा फ़िल्म की संगीत एल्बम जारी की गयी थी।
विपणन
अवेंजर्स: इन्फिनिटी वॉर के अंत में पार्कर के मरने और अवेंजर्स: एंडगेम से पहले पुनर्जीवित न होने के कारण,  आईओ९ के जर्मेन ल्युसियर ने कहा कि सोनी को या तो इस फिल्म की मार्केटिंग रिलीज़ से केवल दो महीने पहले शुरू करनी होगी, या सामान्य दर्शकों के लिए इस तथ्य को बिगाड़ देना होगा कि पार्कर फिर से जीवित हो गया है, जिन्हें तब तक यह नहीं पता कि यह अगली अवेंजर्स फिल्म में होगा। ल्युसियर ने सुझाव दिया कि उपरोक्त में से दूसरा दृष्टिकोण अपनाया जाए, जबकि सोनी के एक प्रतिनिधि ने कहा कि स्टूडियो मार्वल के साथ "स्पाइडर-मैन रणनीति का पता लगाने" के लिए काम करेगा।
स्पाइडर-मैन: फार फ्रॉम होम का पहला ट्रेलर ८ दिसंबर २०१८ को सोनी के सीसीएक्सपी ब्राज़ील पैनल में दिखाया गया था, जिसमें हॉलैंड और जिलेनहॉल फिल्म के प्रचार के लिए उपस्थित थे। फुटेज ने इन्फिनिटी वॉर या एंडगेम की घटनाओं को स्वीकार नहीं किया, और कोलाइडर के स्टीवन वेनट्रॉब ने इसे केवल "स्पाइडर-मैन ब्रह्मांड" की निरंतरता के रूप में वर्णित किया। पहला ट्रेलर १५ जनवरी २०१९ को सार्वजनिक रूप से जारी किया गया; हॉलैंड द्वारा इसे अपने इंस्टाग्राम अकाउंट पर इसे अपलोड किया गया था। ट्रेलर का दूसरा, अंतर्राष्ट्रीय संस्करण भी जारी किया गया, जिसमें मूल से थोड़े अंतर थे। वॉक्स के एलेक्स अबाद-सांतोस ने महसूस किया कि ट्रेलर "एक जिज्ञासु समय पर पहुंचा", क्योंकि आखिरी बार पार्कर को तब देखा गया था, जब इन्फिनिटी वॉर में उसकी मृत्यु हो गई थी। अबाद-सांतोस ने कहा कि ट्रेलर "राउंडअबाउट रास्ता" था जिससे यह पता चला कि एंडरगेम में पार्कर और अन्य लोगों को वापस लाया जाएगा। ट्रेलर में पार्कर की उपस्थिति पर अन्य समाचार आउटलेट्स ने भी टिप्पणी की, इन्फिनिटी वॉर की घटनाओं को बताते हुए, जिसमें इंडिवायर के जैक स्ट्राफ ने इंगित किया कि, हालाँकि इसमें पार्कर को वापस जीवित दिखाया गया है, लेकिन यह अभी भी दर्शकों के सोचने के लिए छोड़ दिया गया है कि आखिर वह वापस लौट कैसे आया?
कोलाइडर के एडम चिटवुड ने कहा, "यह ट्रेलर बिल्कुल स्पाइडर-मैन: होमकमिंग की अगली कड़ी की तरह लग रहा है। यह प्यारा और मजेदार है, और मुझे बच्चों को यूरोपीय छुट्टी पर भेजने के विचार से प्यार है। निक फ्यूरी को मिक्स में शामिल करना भी एमसीयू के दृष्टिकोण से दांव को बढ़ाता है, और मुझे यह पसंद है कि जेक जिलएनहॉल के मिस्टीरियो को केवल रहस्यमयी ढंग से प्रकट किया गया है"। हालांकि, उन्होंने कहा कि जब उन्होंने एनिमेटेड फिल्म स्पाइडर-मैन: इनटू द स्पाइडर-वर्स से इसकी तुलना बारीकी से की, तो एक "एनिमेटेड मास्टरवर्क" के रूप में उसकी सफलता के मुकाबले फार फ्रॉम होम को थोड़ा कम विशेष पाया। चिटवुड ने फिल्म के लिए जारी किए गए टीज़र पोस्टर पर भी बात की - उन्होंने इसे "वास्तव में मज़ेदार, फिल्म की पूरी 'गर्मी की छुट्टी वाली वाइब' को अपनाता हुआ, जैसे कि आइकॉनिक स्पाइडर-मैन मुखौटा यात्रा स्टिकरों से ढका हुआ है," स्टिकर संभवतः उन सभी स्थानों के हैं, जहाँ पीटर जायेगा। द हॉलीवुड रिपोर्टर के ग्रीम मैकमिलियन को लगा कि ट्रेलर को इस तरह से तैयार किया गया है, जो कि एलिमेंटल्स को खतरे के रूप में प्रस्तुत करता है, जबकि वास्तव में, वे "मिस्टीरियो की ओर से बड़े पैमाने के छलावे रूप में सामने आएंगे, उसकी अभी तक अज्ञात योजना के भाग के रूप में" और असली खतरा मिस्टीरियो के साथ है। उन्होंने कहा, "इस तरह के धोखे से न केवल दर्शकों को फिल्म के नायक के प्रति गुमराह करने की अनुमति मिलती है, बल्कि यह फार फ्रॉम होम को कहानी के पैमाने से स्पाइडर-मैन: होमकमिंग की ही तरह साधारण रहने का अवसर देता है। मैकमिलियन के सहकर्मी रिचर्ड न्यूबी ने कहा, "ट्रेलर का मुख्य अंश यह है कि स्पाइडर-मैन: फार फ्रॉम होम चतुराई से पुराने और नए स्कूली तत्वों को स्पाइडर-मैन मिथोस के सम्मिश्रण में परिणत कर रहा है, जिसके परिणामस्वरूप आश्चर्यजनक रूप से ताजा लग रहा है," स्पाइडर-मैन: फार फ्रॉम होम स्पाइडर-मैन की कहानी में एक मजबूत अगले कदम की तरह दिखता है, जिसमें पर्याप्त कथानक और प्यार है ताकि यह एमसीयू के अगले चरण का एक उपयुक्त पहला अध्याय बन सके।" न्यूबी फिल्म में निक फ्यूरी को शामिल करने के बारे में भी उत्साहित थे, क्योंकि यह स्पाइडर-मैन को "एमसीयू के दूसरे कोने में" स्थापित करने की अनुमति देगा। फ़ोर्ब्स के वरिष्ठ योगदानकर्ता स्कॉट मेंडेलसन ने सोनी की ओर से टीज़र में "प्रदर्शन पर सरासर विश्वास" का उल्लेख किया, क्योंकि सोनी होमकमिंग, वेनम और इनटू द स्पाइडर-वर्स की सफलताओं के बाद "एक ऐसी जगह पर है, जहां वे एक विजयी लकीर पर हैं जब स्पाइडी फिल्मों की बात आती है।" ट्रेलर को २४ घंटे में १३० मिलियन लोगों द्वारा देखा गया, और इसने उस समय के सबसे ज्यादा देखे जाने वाले सोनी पिक्चर्स के ट्रेलर के रूप में होमकमिंग (११६ मिलियन व्यूज) को पीछे छोड़ दिया।
६ मई २०१९ को फिल्म का दूसरा ट्रेलर जारी किया गया। ट्रेलर की शुरुआत में हॉलैंड द्वारा दर्शकों के लिए चेतावनी शामिल थी कि ट्रेलर में एवेंजर्स: एंडगेम के लिए स्पॉइलर शामिल हैं। वॉट्स, जो तब इन्फिनिटी वॉर और एंडगेम के कथानक को जानते थे, और उन फिल्मों में स्पाइडर-मैन के दिखावे पर रुसो बंधुओं के साथ काम करते थे, को राहत मिली कि ट्रेलर की रिलीज़ ने उन्हें फार फ्रॉम होम के बारे में ज्यादा खुलकर बोलने की अनुमति दी। दूसरे ट्रेलर को २४ घंटों में १३५ मिलियन बार देखा गया, जिससे यह फार फ्रॉम होम के पहले ट्रेलर को पछाड़ उस समय तक का सबसे अधिक देखा गया सोनी पिक्चर्स का ट्रेलर बन गया। ट्रेलर की रिलीज के अगले सप्ताहांत के बाद से, एंडगेम की स्क्रीनिंग की शुरुआत हॉलैंड के एक संदेश के साथ होने लगी, जिसमें वह दर्शकों को क्रेडिट के अंत तक रुकने के लिए कहते थे, और फिल्म के अंत में इस ट्रेलर को चलाया जाता था। मार्वल ने इससे पहले कैप्टन अमेरिका: द फर्स्ट अवेंजर (२०११) के अंत में भी द अवेंजर्स (२०१२) का ट्रेलर जोड़ा था।
यूनाइटेड एयरलाइंस ने फिल्म के प्रचारक साथी के रूप में काम किया; उनका एक बोइंग ७७७ विमान और कई कर्मचारी फिल्म में दिखाई दिए। पिछली एमसीयू फिल्मों की ही तरह, ऑडी ने भी फिल्म को प्रायोजित किया, और अपने कई वाहनों का प्रचार किया जैसे कि ई-ट्रॉन एसयूवी, जबकि फिल्म में उनके कुछ अन्य वाहन भी दिखाई दिए। डॉ पेपर, पापा जॉन्स पिज्जा और बर्गर किंग सहित कई अन्य कंपनियों की भी स्पाइडर-मैन: फार फ्रॉम होम के साथ साझेदारी थी। फिल्म का कुल प्रचार विपणन मूल्य २८८ मिलियन डॉलर था, जो तब तक की किसी भी फिल्म के मुकाबले सर्वाधिक था।
रिलीज
स्पाइडर-मैन: फार होम फ्रॉम का विश्व प्रीमियर २६ जून २०१९ को हॉलीवुड में हुआ था। इसके बाद २८ जून २०१९ को फिल्म को चीन तथा जापान में, और २ जुलाई २०१९ को संयुक्त राज्य अमेरिका के सिनेमाघरों में ३डी और आईमैक्स प्रारूपों में जारी कर दिया गया। मूल रूप से इसे ५ जुलाई २०१९ को रिलीज़ किया जाना प्रस्तावित था। "पीटर्स टू-डू लिस्ट" नामक एक लघु फिल्म का भी फिल्म की होम मीडिया रिलीज़ पर प्रदर्शित किया जाना प्रस्तावित है। फिल्म में पार्कर को अपनी यात्रा के लिए विभिन्न वस्तुओं को एक नज़दीकी दुकान से खरीदते हुए दिखाया गया है; इन दृश्यों को मूल फिल्म से काट दिया गया था।
बॉक्स ऑफिस
१० जुलाई २०१९ तक, स्पाइडर-मैन: फार फ्रॉम होम ने संयुक्त राज्य अमेरिका और कनाडा में २२०.३ मिलियन डॉलर की कमाई की, और दुनिया भर में ३९२.७ मिलियन डॉलर कमाकर कुल ६१३ मिलियन डॉलर अर्जित किये।
अपनी घरेलू रिलीज से तीन हफ्ते पहले, आधिकारिक उद्योग ट्रैकिंग ने फिल्म द्वारा छह दिनों के शुरुआती अंतराल में १७० मिलियन डॉलर की कमाई की भविष्यवाणी की थी। कुछ ने फिल्म के २०० मिलियन डॉलर तक पहुंच जाने की बात कही, जबकि कुछ अन्य १६५ मिलियन डॉलर तक के पक्ष में थे; सोनी १५४ मिलियन डॉलर की शुरुआत की उम्मीद कर रहा था। रिलीज़ के सप्ताह तक टॉय स्टोरी ४ जैसे अन्य सीक्वल के हालिया अंडरपरफॉर्मेंस के कारण स्टूडियो की उम्मीद १२० मिलियन डॉलर की कमाई की हो गयी, जबकि उद्योग का अनुमान १४० मिलियन डॉलर तक कम हो गया। ४,६३४ थिएटरों (अवेंजर्स: एंडगेम के बाद दूसरा सर्वाधिक) में प्रदर्शित हुई फार फ्रॉम होम ने मंगलवार को ३९.३ मिलियन डॉलर की कमाई का रिकॉर्ड बनाया, जिसमें लगभग १,००० थिएटरों में आधी रात के पूर्वावलोकन से अनुमानित २.८-३ मिलियन डॉलर की कमाई भी शामिल है। इसने अपने दूसरे दिन २७ मिलियन डॉलर कमाए, किसी एमसीयू फिल्म के लिए अब तक की सबसे अच्छी बुधवार की कमाई, और ४ जुलाई को २५.१ मिलियन डॉलर कमाकर ट्रांसफॉर्मर्स (२००७ में २९ मिलियन) के बाद उस छुट्टी वाले दिन के लिए दूसरा सर्वाधिक संग्रह किया। अपने शुरुआती सप्ताहांत में फिल्म ने ९२.६ मिलियन डॉलर, और छह-दिवसीय अंतराल में कुल १८५.१ मिलियन डॉलर कमाए, और २००४ में ४ जुलाई को रिलीज़ हुई स्पाइडर-मैन २ द्वारा किए गए १८० मिलियन डॉलर के संग्रह को पीछे छोड़ दिया।
फार फ्रॉम होम की रिलीज़ के पहले सप्ताह के अंत तक दुनिया भर में ३५० मिलियन डॉलर की कमाई का अनुमान लगाया गया था, और इसके पहले १० दिनों में ५०० मिलियन डॉलर की कमाई करने की उम्मीद थी। चीन और जापान में, जहां इसे अपने अमेरिकी डेब्यू से एक सप्ताह पहले रिलीज़ किया गया था, फिल्म द्वारा अपने शुरुआती सप्ताहांत में संयुक्त ९० मिलियन डॉलर की कमाई करने के कयास लगाए जा रहे थे। चीन में, जहां इसके प्री-सेल टिकट होमकमिंग से कम बिके थे, फिल्म ने पहले दिन ३५.५ मिलियन डॉलर कमाए, जिसमें आधी रात के प्रीव्यू से ३.४ मिलियन डॉलर (देश में एक सुपर हीरो फिल्म के लिए चौथा-सर्वश्रेष्ठ) की कमाई भी शामिल है। फिल्म ने १११ मिलियन डॉलर के साथ डेब्यू करते हुए थोड़ा ओवर-परफॉर्म किया; चीन में इसने ९८ मिलियन डॉलर कमाए जो उस देश में किसी सुपरहीरो फिल्म के लिए चौथा सर्वाधिक संग्रह है। फार फ्रॉम होम ने दुनिया भर में रिलीज के पहले १० दिनों में ५८०.१ मिलियन डॉलर की कमाई की, जिसमें इसके शुरुआती सप्ताहांत में अंतर्राष्ट्रीय क्षेत्रों से २३८ मिलियन डॉलर शामिल थे। चीन में फिल्म की कुल कमाई १० दिनों में १६७.४ मिलियन डॉलर थी, और इसके अन्य सबसे बड़े डेब्यू दक्षिण कोरिया (३३.८ मिलियन डॉलर), यूनाइटेड किंगडम (१७.८ मिलियन डॉलर), मैक्सिको (१३.९ मिलियन डॉलर) और ऑस्ट्रेलिया (११.९ मिलियन डॉलर) में हुए थे।
समीक्षा
रीव्यू एग्रीगेटर वेबसाइट रॉटेन टमेटोज़ पर, फिल्म ने ७४.३ / १० की औसत रेटिंग के साथ ३५५ समीक्षाओं के आधार पर ९०% अनुमोदन रेटिंग प्राप्त की है। वेबसाइट के आलोचकों की आम सहमति में लिखा है, "टीन रोमांस और सुपरहीरो एक्शन का एक अप्रत्याशित मेल, स्पाइडर-मैन: फार फ्रॉम होम स्टाइलिश रूप से एमसीयू के अगले युग के लिए मंच निर्धारित करता है।" मेटाक्रिटिक, जो एक भारित औसत का उपयोग करता है, ने फिल्म को ५५ आलोचकों के आधार पर १०० में से ६९ का स्कोर दिया, जो "आम तौर पर अनुकूल समीक्षा" को दर्शाता है। सिनेमास्कोर पर मतदान करने वाले दर्शकों ने ए+ से एफ के पैमाने पर फिल्म को "ए" का औसत ग्रेड दिया, जबकि पोस्टट्रैक पर इसे ९०% का समग्र सकारात्मक स्कोर और ७६% की "निश्चित सिफारिश" दी।
वैराइटी के ओवेन ग्लीबेरमैन ने हॉलैंड के प्रदर्शन की प्रशंसा की और लिखा, "अंत तक, स्पाइडर-मैन वास्तव में अपने टिंगल को ढूंढ लेता है, फिर भी इनटू द स्पाइडर-वर्स के बाद आने पर, जो अपनी घूमती साइकेडेलिक कल्पना, पहचान के खेल और धारणा के भ्र्मद्वार से युक्त थी, स्पाइडर- मैन: फार फ्रॉम होम एक पारंपरिक मार्वल फिल्म के सभी ठिकानों को छूता है। यह आपको इस दुनिया से बाहर नहीं ले जाता है। लेकिन यह किक को समन करने के लिए पर्याप्त है - या शायद सिर्फ भ्रम का नतीजा है।" शिकागो सन-टाइम्स के लेखक रिचर्ड रोपर ने फिल्म को ४ में से ३ स्टार दिए, इसे "उत्तेजक, मधुर और संतोषजनक" कहा और कलाकारों के प्रदर्शन की प्रशंसा की। पॉपमैटर्स के बर्नार्ड बू ने फिल्म की प्रशंसा करते हुए कहा, "स्पाइडर-मैन: फार फ्रॉम होम तकनीकी रूप से एमसीयू के फेज [थ्री] में अंतिम फिल्म है, और इतिहास में सबसे ज्यादा कमाई करने वाली फ्रेंचाइजी के सबसे सफल चरण को समाप्त करने का इससे बेहतर तरीका सोचना मुश्किल है।" दरैप के अलोंसो दुरालदे ने लिखा, "अगर कुछ भी, और यह एक तारीफ है, तो फिल्म अक्सर एक आकर्षक किशोर सड़क-यात्रा कॉमेडी की तरह महसूस होती है जो कभी-कभी एक सुपरहीरो फिल्म में बदल जाती है। पात्र निश्चित रूप से मदद करते हैं, हॉलैंड और बैटलॉन अपने प्यारे कॉमिक तालमेल को जारी रखते हुए, जो ज़ेंडेया के डेरिया-नेस द्वारा संवर्धित है और राइस एक मधुर केंद्र के साथ ट्रेसी फ्लिक रियलिटी देती है। जिलएनहॉल ने अपने चरित्र की ईमानदारी को निभाया है, लेकिन वह हताशा के उन कुछ क्षणों का भी आनंद लेते हैं, मैं सिर्फ इस सही पुरुष दिवा निर्देशक को प्राप्त करना चाहता हूं, जिनके लिए वह जाने जाते हैं।"
इंडीवायर के लिए लिखते हुए, डेविड एर्लिच ने फिल्म को "सी" की ग्रेड दी, और कलाकारों की प्रशंसा करने के बावजूद फिल्म को "गैर-साहसिक सी सुपरहीरो हाउसकीपिंग" कहा, "जो केवल उस गंदगी को साफ करने के लिए मौजूद है जो अवेंजर्स एंडगेम पीछे छोड़ कर गयी है। उन्होंने यह भी कहा कि "हमें फिल्म के अंत में जो स्पाइडर-मैन मिला है, वह उससे बिलकुल अलग नहीं है, जिससे हम शुरू में मिले थे; वह अब और अधिक आश्वस्त है, और अपने स्वयं के डिजाइन की एक सच्चाई को स्वीकार करने के लिए तैयार है, लेकिन आप फिर भी ऐसा महसूस करने पर मजबूर हो जाते हैं कि क्वींस छोड़े बिना या अपना समय बर्बाद किए बिना भी वह इस तरह की सभी चीजें सीख सकता था।"
भविष्य
अप्रैल २०१७ में, यह घोषणा की गई कि एक संभावित तीसरी फिल्म भी बनाये जाने की योजना है। उसी वर्ष अप्रैल में ही, हॉलैंड ने बताया कि फिल्म की कहानी पार्कर के हाई स्कूल के अंतिम वर्ष के दौरान घटित होगी। जुलाई २०१९ में, केविन फाइगी ने कहा कि इस फिल्म के पोस्ट-क्रेडिट दृश्यों के कारण तीसरी फिल्म में "पीटर पार्कर की ऐसी कहानी होगी, जो फिल्मों में पहले कभी देखी नहीं गई है।"
पाडुली, पोखरी तहसील
पाडुली, पोखरी तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
वेद मारवाह
वेद प्रकाश मारवाह (15 सितंबर 1934 - 5 जून 2020) एक भारतीय पुलिस अधिकारी थे, जिन्होंने सेवानिवृत्ति के बाद मणिपुर, मिजोरम और झारखण्ड के राज्यपाल के रूप में कार्य किया।
प्रारंभिक जीवन
मारवाह का जन्म और पालन-पोषण पेशावर, उत्तर-पश्चिम सीमांत प्रांत, ब्रिटिश भारत में हुआ था। वह फकीरचंद मारवाह के पुत्र थे। वे भारत के विभाजन के बाद भारत संघ में आ गए। उन्होंने सेंट स्टीफेंस कॉलेज में अपनी शिक्षा पूरी की, जहां उन्होंने पूर्व छात्र संघ के अध्यक्ष के रूप में कार्य किया। उन्होंने ब्रिटेन के मैनचेस्टर विश्वविद्यालय से लोक प्रशासन में डिप्लोमा भी किया।
भारतीय पुलिस सेवा
वह भारतीय पुलिस सेवा के एक अधिकारी थे। मारवाह ने अपने 36 साल के करियर के दौरान पुलिस आयुक्त (1985-88), दिल्ली; और राष्ट्रीय सुरक्षा गार्ड के महानिदेशक (1988-90) के रूप में कार्यरत थे। उन्हें 1989 में भारत के चौथे सर्वोच्च नागरिक पुरस्कार, पद्म श्री से सम्मानित किया गया था।
राज्यपाल और अन्य प्रशासनिक पद
उन्होंने जम्मू-कश्मीर और बिहार के राज्यपालों के सलाहकार के रूप में और 1999 से 2003 तक मणिपुर के राज्यपाल, 2000 से 2001 तक मिजोरम के राज्यपाल और 2003 से 2004 तक झारखण्ड के राज्यपाल के रूप में कार्य किया। वह सेंटर फॉर पॉलिसी रिसर्च के मानद प्रोफेसर और सेंटर फॉर पॉलिसी स्टडीज, नई दिल्ली के अध्यक्ष भी थे।
प्रकाशन
उनके प्रकाशनों में "इंडियन इन टर्मोइल-जम्मू एंड कश्मीर (2009)", "वाम उग्रवाद और पूर्वोत्तर" और "अनसिविल वॉर्स: पैथोलॉजी ऑफ टेररिज्म इन इंडिया" शामिल हैं।
एक अन्य प्रकाशन "पंजाब में आतंकवाद का मुकाबला" इंडियाना विश्वविद्यालय द्वारा प्रकाशित किया गया था, जबकि "जम्मू और कश्मीर में स्वायत्तता" क्रेडाह, एम्स्टर्डम द्वारा प्रकाशित किया गया था।
मृत्यु
5 जून 2020 को मारवाह का निधन हो गया।
सुमेर सभ्यता
बाबिल काल से पहले का युग (३५०० -२६०० ईपू) जिसकी भाषा अपनी थी। सुमेर के भारत के साथ व्यापारिक सम्बन्ध थे। सुमेरी लोग पूर्व को अपना उद्गम मानते थे। यह थी सुमेरी सभ्यता।
सुमेरी सभ्यता सबसे पुरानी है, जिसका समय ईसा से 3500 वर्ष पूर्व माना जाता है। प्रसिद्ध इतिहासवेत्ता लैंगडन के अनुसार मोहन जोदड़ो की लिपि और मुहरें, सुमेरी लिपि और मुहरों से मिलती हैं। सुमेर के प्राचीन शहर ऊर में भारत में चूने-मिट्टी के बने बर्तन पाए गए हैं। मोहन जोदड़ो की सांड की मूर्ति सुमेर के पवित्र वृषभ से मिलती है और हड़प्पा में मिले सिंगारदान की बनावट ऊर में मिले सिंगारदान जैसी है। इन सबके आधार पर कहा जा सकता है कि सुमेर और भारत में बड़े पुराने सम्बन्ध थे। सुमेर शब्द भी हमें पौराणिक पर्वत सुमेरु की याद दिलाती है।bhn
लिपि
संसार की सबसे पुरानी लिपि का जन्म सुमेर में ही हुआ। गीली मिट्टी की पटिया पर कील जैसे औज़ार से गोद कर लिखी जाने वाली इस लिपि को कीलाक्षर लिपि कहते हैं। जिसे सबसे पह ले हेनरी राँलनस ने पढा था इस लिपि में संसार के सबसे पुराने व्यापारिक खाते बनाए गए और खातों में दुहरी प्रविष्टि या डबल एंट्री व्यवस्था का प्रयोग हुआ, जो आज तक प्रचलित है। इसी लिपि में प्राचीन कैलेंडर का भी निर्माण हुआ।
पतन
सुमेरी सभ्यता के पतन के बाद इस क्षेत्र में जो बाबुली या बैबिलोनियन सभ्यता पल्लवित हुई, उसके प्रसिद्ध सम्राट् हम्मुराबी ने अत्यन्त प्राचीन क़ानून और दंड संहिता बनाई. दंड को अपराध के बराबर होना चाहिए, जैसे आँख के बदले आँख निकाली जानी चाहिए या हाथ काटने के बदले हाथ काटा जाना मन्दिर को इसी ने ईसा पूर्व 586 में तोड़ा था और यरोशलम नगर को ध्वस्त किया था।
पी वी नरसा रेड्डी
पी वी नरसा रेड्डी (१९४५) तेलुगु के प्रसिद्ध साहित्यकार हैं। उनका एक शोध ग्रंथ, एक निबंध संग्रह और एक कहानी संग्रह प्रकाशित हुआ है। कई तेलुगु कहानियों के हिन्दी अनुवाद भी हुए हैं। उन्हें कई सम्मानों से अलंकृत किया गया है।
समपतचक प्रखण्ड (पटना)
समपतचक पटना, बिहार का एक प्रखण्ड है।
बनवारचक गाँव, बखरी (बेगूसराय)
बनवारचक बखरी, बेगूसराय, बिहार स्थित एक गाँव है।
मझपुरवा गाँव, छिबरामऊ (कन्नौज)
मझपुरवा छिबरामऊ, कन्नौज, उत्तर प्रदेश स्थित एक गाँव है।
मां म्यूजिक
मां म्यूजिक एक संगीत चैनल है। यह तेलुगु भाषा का चैनल है।
बाबिली सभ्यता
बाबिली सभ्यता बाबिल इतिहास का एक अध्याय। दजला फ़रात नदी की घाटियों में विकसित एक अत्यंत प्राचीन सभ्यता जिसका समय ईसा से ३-४ हज़ार पूर्व का माना जाता है। इसे बेबीलोनियन सभ्यता के नाम से भी जाना जाता है।
जमतडी, पिथौरागढ (सदर) तहसील
जमतडी, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
मनजीत कौर भाटिया
मनजीत कौर भाटिया (२८ अप्रैल १९६१) साहित्य अकादमी दिल्ली में कार्यरत पंजाबी लेखिका हैं। उन्होंने पंजाबी से हिन्दी में अनुवाद के भी कार्य किए हैं।
जैमिनी म्यूजिक
जैमिनी म्यूजिक एक संगीत चैनल है। यह तेलुगु भाषा का चैनल है।
सबिन राय
Sabin Rai (सबिन राई) सबिन राय (नेपाली: सबिन राई) (5 फरवरी, 1 9 74) एक नेपाली गायक और गीतकार हैं जिन्हें उनकी आवाज की वजह  से अक्सर नेपाल के ब्रायन एडम्स के रूप में  जाना जाता  है..
जनमत-संग्रह
जनमत-संग्रह, (अंग्रेजी:Plebiscite या Referendum) जिसे मत-संग्रह या सिर्फ जनमत भी कहते हैं, एक ऐसा प्रत्यक्ष मतदान है जिसमें किसी क्षेत्र विशेष के सभी मतदाताओं को मतदान के द्वारा किसी एक विशेष प्रस्ताव को स्वीकार अथवा अस्वीकार करने के लिए कहा जाता है। दूसरे शब्दों में जनमत-संग्रह के माध्यम से सरकार की नीतियों या किसी प्रस्तावित कानून के बारे में जनता की राय मालूम की जाती है। जनमत-संग्रह नये संविधान के निर्माण, वर्तमान संविधान में संशोधन, किसी नये कानून, किसी निर्वाचित सदस्य का निर्वाचन रद्द करने या केवल सरकार की किसी विशिष्ट नीति को स्वीकार या अस्वीकार करने से संबंधित हो सकता है। यह प्रत्यक्ष लोकतंत्र का एक रूप है।
सन्दर्भ
श्रेणी:जनमत- संग्रह
ईटीवी
ईटीवी तेलुगू भाषा का सामान्य मनोरंजन चैनल है।
कराड
कराड भारत के महाराष्ट्र राज्य के सातारा ज़िले में एक नगर और तालुका है। यह नगर कृष्णा नदी तथा कोयना नदी के संगम पर सतारा नगर से 85 किमी दक्षिण-पूर्व में बसा है। कराड को "यशवंत नगरी" के नाम से भी जानी जाती है। यह मुम्बई से 320 किमी, सांगली से 45 किमी,और पुणे से 159 किमी दूर है।
विवरण
इस नगर का स्वायत्त शासन १८८५ ई. में आरंभ हुआ और अब यह एक सुव्यवस्थित नगरपालिका द्वारा शासित होता है। यहाँ की बौद्धकालीन गुफाएँ, मुसलमान-कालीन मस्जिदें और नवीन मंदिर आकर्षण के विशेष केंद्र हैं। कुछ लोग इसे 'करदाह' या 'करहाकादा' के नाम से भी जानते हैं। कराड एक तहसील है साथ ही यहां नगरपालिका भी है, एवं श्री छत्रपति शिवाजी नाम की सब्जी मण्डी भी है।
दर्शनीय स्थल
कराड में कई जगह पुराने छोटे-छोटे मन्दिर मिल जाते है। कराड के चावड़ी चौक में एक कृष्णाबाई नामक एक उद्यान भी जहां पर यशवंतराव चव्हाण की समाधि बनी हुई ,जहां पर दिनभर लोग आते-जाते रहते है।
सिनेमाघर
कराड में दो सिनेमाघर है।
गुफाएँ
कराड में प्राचीन गुफ़ाएँ भी है, साथ ही इनके आसपास उद्यान भी काफी देखने को मिलते है।
हिर्देहल् (अनंतपुर)
हिर्देहल् (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
पनिहारी
पनिहारी राजस्थान का परिद्ध लोक नृत्य है।
गो फर्स्ट के गंतव्यों की सूची
मार्च 2020 मे, गो फर्स्ट रोजाना 325 से अधिक उड़ानों के साथ 27 घरेलू और 11 अंतरराष्ट्रीय स्थलों सहित कुल 38 गंतव्यों की सेवा करता है।
मनजीत टिवाणा
मनजीत टिवाणा (१९४७) पंजाबी के प्रसिद्ध रचनाकार हैं। उनकी पहली रचनाएँ अमृता प्रीतम द्वारा संपादित नागमणि में प्रकाशित हुईं। इलहाम, इल्ज़ाम और उणींदा वर्तमान उनके चर्चित कविता संग्रह हैं। उणींदा वर्तमान के लिए उन्हें १९९० का साहित्य अकादमी पुरस्कार दिया गया है। सावित्री (प्रबंध काव्य) और सतमंज़िला समुद्र (उपन्यास) भी उनकी प्रमुख कृतियों में से हैं।
डूंगरगढ़
इतिहास
श्री डूँगरगढ़ का जनपद के रूप में गठन सन 1880 (बिक्रम सम्बत 1937) को प्राचीन सारसू व रूपालसर ग्रामों को मिलाकार किया गया | तत्कालीन बीकानेर के नरेश महाराजा डूँगर सिंह ने इसे बसाया | तेरापंथ इतिहास में सन 1936 में श्री डूँगरसिंह द्वारा नींव रखने का उल्लेख मिलता हैं |  वी. सं 1936 में महाराजा श्री डूँगरसिंह ने संतोषचन्द सेठिया को रामसही का रूक्का प्रदान कर 1026 बीघा भूमि (1001 बीघा भूमि खेती के लिये एवं 25 बीघा भूमि श्री डूँगरगढ़ को बसाने के लिए) उपहार स्वरूप प्रदान की | तत्कालीन बेलासर के तहसीलदार ठाकुर छोगसिंह ने पहले एक नारियल में पट्टे का आवंटन किया तथा फिर सवा रूपया पट्टे की कीमत रखी गयी |
सारसू के कलिया राजपूत एवं रूपलासर के राठौड़ (बिका) पट्टयत थे | जैसलमेर (लोद्रवा) से नागौर (अहिच्छ्त्रपुर) होते हुए सारस्वत ब्राह्मण समाज के संत सरसजी सबसे पहले इस क्षेत्र में आकर पट्ट्यात बने | नागौर के तत्कालीन राजा पृथ्वीराज चौहान ने इनको 1444 ग्राम पट्टे में दिये तत्तपश्चात इन्होंने सन 1116 (वि सं 1173) में मोमासर बास को अपनी राजधानी बनाया | शीलालेखों के आधार पर रूपा तथा राजू कलिया इस क्षेत्र के पट्टयत थे | सारसू से उत्तर - पश्चिम के भाग में सन 1498 -1503 (वि सं. 1555 - 60) के बीच राव बीका के रिश्तेदार किशानसिंह ने यहाँ के कलिया सरदार रूपा को लड़ाई में मार कर उसकी अन्तिम इच्छा के अनुसार रूपालसर बास बसाया, जिस पर किशनसिंह बीका के वंशजों का वि सं. 1937 तक पट्ट्यात के रूप में अधिकार रहा | श्री डूँगरगढ़ की स्थापना का पहला पट्टा वि संवत 1937 अर्थात 132 वर्ष पूर्वा "जेनीयों के उपासरे" के नाम से बना ।
श्री डूँगरगढ़ में रूपालसर बास जो उत्तरी-पश्चिम हिस्सा है वो अब कालू बास के साथ एकाकार हो चुका है | जोशी, व्यास, सारस्वत, सारण, गोदारा, बीका आदि आज इस बास में बस रहे हैं | डेलवां चौक भी इसी का हिस्सा हैं | वर्तमान में मुख्य रूप से कालुबास (उत्तरी-पश्चिमी भाग) मोमासार बास (कीतासर बास सहित दक्षिणो पश्चिमी भाग) आडसर बास (उत्तरी-पूर्वी भाग) तथा बिग्गा बास (दक्षिणी-पूर्वी भाग) प्रसिद्ध हैं |
एक समय ऐसा था वित्तीय संसाधनों एवं अन्य सुविधाओं की कमी के कारण श्री डूँगरगढ़ से बाहर आसाम, बंगाल, उड़ीसा, महाराष्ट्र जैसे प्रदेशों में व्यापार एवं अर्थोपार्जन हेतु जाना एक मजबूरी थी किन्तु अब समय में काफी परिवर्तन आ चुका हैं | जमीनों एवं कृषि उत्पादों की कीमतों में भारी बढोत्तरी के कारण वित्तीय संसाधनों की प्रचुरता हो गयी हैं तथा नयी पीढी की व्यक्तिगत विचारधाराओं में भी परिवर्तन आ गया है | इसी का परिणाम है कि श्री डूँगरगढ़ की जमीनों की कीमतें कोलकाता से भी कहीं ज्यादा हो चुकी है तथा फ्लेट प्रणाली (आँनरसीप) को लोग अपनाने लगे है | इससे आभास होने लगा है कि अब श्री डूँगरगढ़ विकास के रास्ते पर अग्रसर हो रहा है और हमें किसी रूप से पैतृक क्षेत्र से जुड़े रहने की तरफ ध्यान देने की आवश्यकता है|
बभैन गाँव, बखरी (बेगूसराय)
बभैन बखरी, बेगूसराय, बिहार स्थित एक गाँव है।
सितारा (तेलुगु)
सितारा (तेलुगु) एक मनोरंजन चैनल है। यह तेलुगु भाषा का चैनल है।
धनरूआ प्रखण्ड (पटना)
धनरूआ पटना, बिहार का एक प्रखण्ड है।
स्नैप इंक॰
स्नैप इंक॰ (Snap Inc.) एक अमेरिकी तकनीकी और सोशल मीडिया कंपनी है, जिसकी स्थापना 16 सितम्बर 2011 को इवान स्पीगल और बॉबी मुर्फी ने की थी। इस कंपनी का पहले का नाम स्नैपचैट इंक॰ था, जिसे 24 सितम्बर 2016 को बदल दिया गया।
कुंडा (औरंगाबाद)
कुंडा (औरंगाबाद) में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
वाद्यशास्त्र
वाद्यशास्त्र (Organology) संगीत वाद्य यंत्रों व उनके वर्गीकरण के अध्ययन को कहते हैं। इसमें वाद्यों के इतिहास, विकास, अलग-अलग संस्कृतियों में प्रयोग, ध्वनी-उत्पत्ति के तकनीकी पहलू सभी शामिल हैं।
डिमॉर्गन नियम
प्रतिज्ञप्तिक कलन (propositional calculus) तथा बूलीय बीजगणित में निम्नलिखित दो नियमों को डिमॉर्गन नियम (De Morgan's laws) कहते हैं।
अंग्रेजी में,
"not (A and B) '" is the same as "(not A) or (not B)''" also, "not (A or B)" is the same as "(not A) and (not B)".
समुच्चय सिद्धान्त में
समुच्चय सिद्धान्त और बूलीय बीजगणित में इसे निम्नलिखित प्रकार से लिखा जाता है-
जहाँ:
इंजीनियरी में
विद्युत इंजीनियरी, इलेक्ट्रॉनिक्स तथा कम्प्यूटर इंजीनियरी में डिमॉर्गन के नियम को निम्नलिखित ढंग से लिखा जाता है-
तथा
जहाँ:
सात्यता सारणी द्वारा डिमॉर्गन नियम की सत्यता का प्रदर्शन
The complement of the product of two or more variable is equal to the sum of the complement of the variable. Complement of A.B =complement of A+ complement of B.
गोपिका लीला
गोपिका लीला राजस्थान का परिद्ध लोक नृत्य है।
डंडिया क्रष्ण नृत्य
डंडिया क्रष्ण नृत्य राजस्थान का परिद्ध लोक नृत्य है।
मीना काकोडकर
मीना काकोडकर (२१ सितंबर १९४४) कोंकणी की जानी मानी लेखिका है। उनका जन्म गोवा में पोलोलम नामक स्थान पर हुआ। डोगर चन्वला, सपन फुलां कहानी संग्रह तथा सत्कान्तलों जादूगर (बाल नाटक) उनकी प्रमुख कृतियाँ हैं। उन्हें १९९१ में साहित्य अकादमी के पुरस्कार से सम्मानित किया गया है।
मां टीवी
मां टीवी एक मनोरंजन चैनल है। यह तेलुगु भाषा का चैनल है।
पाटी, पोखरी तहसील
पाटी, पोखरी तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
मझोपुर गाँव, छिबरामऊ (कन्नौज)
मझोपुर छिबरामऊ, कन्नौज, उत्तर प्रदेश स्थित एक गाँव है।
चक भासी, द्वाराहाट तहसील
चक भासी, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
इरफ़ान पठान
इरफ़ान पठान एक भारतीय क्रिकेट खिलाड़ी हैं जो बाएं हाथ से गेंदबाजी और बाएं ही हाथ से बल्लेबाजी करते हैं। ये मुख्य रूप से तो गेंदबाज है लेकिन ये हरफनमौला खिलाड़ियों की सूची में आते हैं।
बाबिल
बाबिल आजकल के ईराक क्षेत्र की सुमेर के पश्चात दूसरी सभ्यता। इस की भाषा सुमेर की भाषा से भिन्न थी। इसे बेबीलोनियन सभ्यता के नाम से भी जाना जाता है। बाबिल नगर जो इसी नाम के साम्राज्य की राजधानी था, आजकल के बगदाद से ८० किलोमीटर दक्षिण में स्थित था। बेबीलोन प्राचीन मेसोपोटामिया का एक नगर था। यह बेबीलोनिया साम्राज्य का केन्द्र था। 2019 में, बाबुल को यूनेस्को की विश्व धरोहर स्थल के रूप में सूचीबद्ध किया गया था। बाबुल में वर्तमान में हजारों लोग प्राचीन शहर की दीवारों के भीतर रहते हैं और निर्माण को प्रतिबंधित करने वाले कानूनों के बावजूद समुदाय तेजी से बढ़ रहे हैं।
प्राचीन चीनी सभ्यता
प्राचीन चीन इतिहास का एक अध्याय प्राचीन चीन में।
History of China
गणगौर
गण (शिव) तथा गौर (पार्वती) के इस पर्व में कुँवारी लड़कियाँ मनपसन्द वर पाने की कामना करती हैं। विवाहित महिलायें चैत्र शुक्ल तृतीया को गणगौर पूजन तथा व्रत कर अपने पति की दीर्घायु की कामना करती हैं।
होलिका दहन के दूसरे दिन चैत्र कृष्ण प्रतिपदा से चैत्र शुक्ल तृतीया तक, 18 दिनों तक चलने वाला त्योहार है -गणगौर। यह माना जाता है कि माता गवरजा होली के दूसरे दिन अपने पीहर आती हैं तथा अठारह दिनों के बाद ईसर (भगवान शिव ) उन्हें फिर लेने के लिए आते हैं ,चैत्र शुक्ल तृतीया को उनकी विदाई होती है।
गणगौर की पूजा में गाये जाने वाले लोकगीत इस अनूठे पर्व की आत्मा हैं। इस पर्व में गवरजा और ईसर की बड़ी बहन और जीजाजी के रूप में गीतों के माध्यम से पूजा होती है तथा उन गीतों के उपरांत अपने परिजनों के नाम लिए जाते हैं। राजस्थान के कई प्रदेशों में गणगौर पूजन एक आवश्यक वैवाहिक रीत के रूप में भी प्रचलित है।
निमाड़ में गणगौर का पवित्र त्योहार बड़े ही धूम धाम से मनाया जाता है त्योहार के अंतिम दिन प्रत्येक गांव में भंडारे का आयोजन होता है तथा माता की विदाई की जाती है
गणगौर पूजन में कन्याएँ और महिलाएँ अपने लिए अखण्ड सौभाग्य, अपने पीहर और ससुराल की समृद्धि तथा गणगौर से प्रतिवर्ष फिर से आने का आग्रह करती हैं।
गणगौर व्रत कथा
एक समय की बात है, भगवान शंकर, माता पार्वती एवं नारद जी के साथ भ्रमण हेतु चल दिए। वह चलते-चलते चैत्र शुक्ल तृतीया को एक गांव में पहुंचे। उनका आना सुनकर ग्राम कि निर्धन स्त्रियां उनके स्वागत के लिए थालियों में हल्दी व अक्षत लेकर पूजन हेतु तुरंत पहुंच गई । पार्वती जी ने उनके पूजा भाव को समझकर सारा सुहाग रस उन पर छिड़क दिया। वे अटल सुहाग प्राप्त कर लौटी।
थोड़ी देर उपरांत धनी वर्ग की स्त्रियां अनेक प्रकार के पकवान सोने चांदी के थालो में सजाकर सोलह श्रृंगार करके शिव और पार्वती के सामने पहुंची। इन स्त्रियों को देखकर भगवान शंकर ने पार्वती से कहा तुमने सारा सुहाग रस तो निर्धन वर्ग की स्त्रियों को ही दे दिया। अब इन्हें क्या दोगी? पार्वती जी बोली प्राणनाथ! उन स्त्रियों को ऊपरी पदार्थों से निर्मित रस दिया गया है ।
भोग लगाया तथा प्रदक्षिणा करके दो कणों का प्रसाद ग्रहण कर मस्तक पर टीका लगाया। उसी समय उस पार्थिव लिंग से शिवजी प्रकट हुए तथा पार्वती को वरदान दिया आज के दिन जो स्त्री मेरा पूजन और तुम्हारा व्रत करेगी उसका पति चिरंजीवी रहेगा तथा मोक्ष को प्राप्त होगा। भगवान शिव यह वरदान देकर अंतर्धान हो गए ।
इतना सब करते-करते पार्वती जी को बहुत समय लग गया। पार्वती जी नदी के तट से चलकर उस स्थान पर आई जहां पर भगवान शंकर व नारद जी को छोड़कर गई थी।
शिवजी ने विलंब से आने का कारण पूछा तो इस पर पार्वती जी बोली मेरे भाई भावज नदी किनारे मिल गए थे। उन्होंने मुझसे दूध भात खाने तथा रुकने का आग्रह किया।
गणगौर नृत्य
गणगौर राजस्थान एवं मध्यप्रदेश का प्रसिद्ध लोक नृत्य है। इस नृत्य में कन्याएँ एक दूसरे का हाथ पकडे़ वृत्ताकर घेरे में गौरी माँ से अपने पति की दीर्घायु की प्रार्थना करती हुई नृत्य करती हैं। इस नृत्य के गीतों का विषय शिव-पार्वती, ब्रह्मा-सावित्री तथा विष्णु-लक्ष्मी की प्रशंसा से भरा होता है।  उदयपुर जोधपुर बीकानेर और जयपुर को छोड़कर  राजस्थान के कई नगरों की प्राचीन परम्परा है। गणगौर नृत्य मध्य प्रदेश के निमाड़ अंचल का प्रमुख नृत्य है।
गौर गौर गोमती
इस तरह सोलह बार बोल कर आखिरी में बोलें : एक-लो, दो-लो ……..सोलह-लो।
ज़ी तेलुगु
ज़ी तेलुगु एक मनोरंजन चैनल है। यह तेलुगु भाषा का चैनल है।
चोर मचाये शोर (1974 फ़िल्म)
चोर मचाये शोर 1974 में बनी हिन्दी भाषा की फिल्म है। इसका निर्माण एनएन सिप्पी ने और निर्देशन का काम अशोक रॉय ने किया था। इस फिल्म में मुख्य किरदार में शशि कपूर, मुमताज़, मदन पुरी और असित सेन हैं। असरानी को इसमें अपने किरदार के अच्छे प्रदर्शन के कारण फिल्मफेयर में नामांकित भी किया गया था। इस फिल्म में संगीत रवीन्द्र जैन ने दिया था। ये फिल्म सुपरहिट साबित हुई और 1974 में सबसे ज्यादा कमाई करने वाली फिल्मों में दूसरे स्थान पर थी।
कहानी
विजय (शशि कपूर) एक इंजीनियर है, जिसे रेखा (मुमताज़) नाम की एक लड़की से प्यार हो जाता है। लेकिन विजय के गरीब होने के कारण रेखा के पिता उससे शादी के लिए मना कर एक अमीर राजनेता के बेटे से उसकी शादी तय कर देते हैं। रेखा के पिता और वो नेता मिल कर विजय को एक झूठे मामले में अपराधी बना देते हैं और उसे जेल हो जाती है। जेल में उसकी तीन अन्य कैदियों के साथ दोस्ती हो जाती है। वे सभी मिल कर जेल से भाग जाते हैं। विजय जेल से भागने के बाद रेखा से मिलता है और वो उनके साथ ही शांतिनगर जैसे छोटे से गाँव में चले जाते हैं। वहाँ वे लोग उस गाँव से एक दुष्ट नेता से बचाते हैं, जो पूरे गाँव को अपने कब्जे में ले रखा था। वो दुष्ट नेता गिरफ्तार कर लिया जाता है और साथ ही विजय के साथ उसके तीन दोस्तों को भी पुलिस जेल में डाल देती है। रेखा के पिता को गलती का एहसास होता है और वे विजय के साथ अपनी बेटी की शादी के लिए मान जाते हैं। फ़िल्म में अंत में दिखाया जाता है कि अच्छे कार्य करने का इनाम भी मिलता है, जैसे सजा छोटा हो जाना आदि।
वीरवल्लि (कृष्णा)
वीरवल्लि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
वीसा (तेलुगु चैनल)
वीसा (तेलुगु चैनल) एक मनोरंजन चैनल है। यह तेलुगु भाषा का चैनल है।
कुंरवा
कुंरवा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
एच॰एल॰ए॰ हार्ट
हर्बर्ट लिओनेल एडोल्फस हार्ट (18 जुलाई 1907 – 19 दिसम्बर 1992), ब्रिटेन के विधिशास्त्री थे। वे ऑक्सफोर्ड विश्वविद्यालय में विधिशास्त्र के प्रोफेसर थे। 'द कॉन्सेप्ट ऑफ ला' (The Concept of Law) (1961) उनकी सबसे प्रसिद्ध कृति है।
मुक्त-पूँछ चमगादड़
मुक्त-पूँछ चमगादड़ (Free-tailed bats) या मोलोस्सिडाए (Molossidae) चमगादड़ का एक जीववैज्ञानिक कुल है जो किरोप्टेरा गण के अधीन आता है। यह चमगादड़ का चौथा सबसे बड़ा कुल है और इसमें सन् 2012 तक 110 ज्ञात जातियाँ थीं। इस कुल के चमगादड़ तगड़े और शक्ति से उड़ान भरने वाले होते हैं, जिनके पर लम्बे व पतले तथा होठ झुर्रीदार होते हैं। यह 60 मील प्रति घंटे से 10,000 फुट की ऊँचाई से ऊपर तक उड़ सकते हैं। यह अंटार्कटिका के अलावा हर महाद्वीप पर मिलते हैं और अक्सर गुफाओं-सुरंगों में रहते हैं।
चनौती, नैनीताल तहसील
चनौती, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
प्यार का रिश्ता (1973 फ़िल्म)
प्यार का रिश्ता 1973 में बनी हिन्दी भाषा की फिल्म है।
ईटीवी २
ईटीवी २ एक समाचार चैनल है। यह तेलुगु भाषा का चैनल है।
दर्पण
दर्पण एक वस्तु है जो एक छवि को दर्शाती है। प्रकाश जो एक दर्पण से उछलता है, आंख के लेंस या कैमरे के माध्यम से केंद्रित होने पर उसके सामने जो कुछ भी है, उसकी एक छवि दिखाएगा। दर्पण छवि की दिशा को एक समान लेकिन विपरीत कोण में उलट देते हैं जिससे प्रकाश उस पर चमकता है। यह दर्शकों को स्वयं को या उनके पीछे की वस्तुओं को देखने की अनुमति देता है, या यहां तक कि उन वस्तुओं को भी जो उनसे कोण पर हैं लेकिन उनके देखने के क्षेत्र से बाहर हैं, जैसे कि एक कोने के आसपास। प्राकृतिक दर्पण प्रागैतिहासिक काल से मौजूद हैं, जैसे कि पानी की सतह, लेकिन लोग हजारों वर्षों से पत्थर, धातु और कांच जैसे विभिन्न सामग्रियों से दर्पण का निर्माण कर रहे हैं। आधुनिक दर्पणों में, चांदी या एल्यूमीनियम जैसी धातुओं का उपयोग अक्सर उनकी उच्च परावर्तकता के कारण किया जाता है, जो स्वाभाविक रूप से चिकनी और बहुत कठोर सतह के कारण कांच पर एक पतली कोटिंग के रूप में लगाया जाता है।
दर्पण के प्रकार
दर्पण मुख्यतः तीन प्रकार के होते हैं :
गुनाड सेरा, कर्णप्रयाग तहसील
गुनाड सेरा, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
कम्पनस्वरी
संगीत वाद्य यंत्रों के होर्नबोस्तेल-साक्स वर्गीकरण में, कम्पनस्वरी या इडियोफ़ोन (Idiophone) वे वाद्य हैं जिनका पूरा शरीर बिना झिल्ली या तंतु (तार) के प्रयोग के कांपता है और उस कम्पन से ध्वनी उत्पन्न करता है। इसका उदाहरण झांझ है।
नागरकोविल एक्स्प्रेस ६३३५
नागरकोविल एक्स्प्रेस 6335  भारतीय रेल द्वारा संचालित एक मेल एक्स्प्रेस ट्रेन है। यह ट्रेन गांधीधाम बीजी रेलवे स्टेशन (स्टेशन कोड:GIMB) से 05:20AM बजे छूटती है और नागरकोविल जंक्शन रेलवे स्टेशन (स्टेशन कोड:NCJ) पर 04:40AM बजे पहुंचती है। इसकी यात्रा अवधि है 47 घंटे 20 मिनट।
नागरकोविल एक्स्प्रेस ६३५१
नागरकोविल एक्स्प्रेस 6351  भारतीय रेल द्वारा संचालित एक मेल एक्स्प्रेस ट्रेन है। यह ट्रेन मुंबई छ. शिवाजी टर्मिनस रेलवे स्टेशन (स्टेशन कोड:CSTM) से 12:05PM बजे छूटती है और नागरकोविल जंक्शन रेलवे स्टेशन (स्टेशन कोड:NCJ) पर 05:30AM बजे पहुंचती है। इसकी यात्रा अवधि है 41 घंटे 25 मिनट।
वैधता
किसी कार्य, समझौते या संविदा की वैधता (Legality) का अर्थ है कि वह विधि के संगत (consistent) है।
टीवी१
टीवी१ एक समाचार चैनल है। यह तेलुगु भाषा का चैनल है।
वैधता
वैधता विधि के अनुसार वैधता एक ऐसा संबंध है जिसमें वाध्यता का समावेश होता है। पुरुष और संतान का संबंध, पिता तथा पुत्र या पुत्री के रूप में उसका संबंध, पुरुष और स्त्री के संबंध पर आधारित है जिनसे उस संतान की उत्पत्ति होती है। सभी सभ्य पद्धितियों में विवाह, जो भी इसका रूप हो, प्रामाणिक व्यवस्था है और उसे नैतिक तथा विधिक अनुमोदन प्राप्त है। विवाह के पूर्व की संतानोत्पत्ति अनुमोदित नहीं होती और संतान के लिए उत्तराधिकार से वंचित करनेवाली तथा माता के लिए निंदा की वस्तु मानी जाती है। उसी प्रकार विधवाओं की संतानें भी, मरणोपरांत उत्पन्न संतान को छोड़कर, समाज द्वारा घृणा की निगाह से देखी जाती हैं। जहाँ पति जीवित है लेकिन यदि संतान की उत्पत्ति उसकी माता तथा दूसरे पुरुष से अनुचित संबंध से होती है, तो वह वर्णसंकर या जारज समझी जाती है। केवल उन्हीं संतानों की, जो वैध वैवाहिक संबंध से उत्पन्न होता है, वैधानिक स्थिति होती है और वे ही वैध समझी जाती है।
आंग्ल विधि के अंतर्गत, जो भारतवर्ष में स्वीकृत तथा अपनाई गई हैं, संतान की वैधता का सर्वमान्य प्रमाण तभी है जब उसकी उत्पत्ति उसकी माता तथा पुरुष के वैध विवाह से हुई जो या विवाह के विच्छेद के उपरांत दो सौ अस्सी दिन के भीतर अपनी माता तथा पिता से उसकी उत्पत्ति हुई हो जब तक यह न प्रमाणित हो जाए कि उभय पक्ष के बीच उसके उत्पत्तिकाल में कभी संपर्क न हुआ हो। प्रत्येक वाद में वैधता को प्रमाणित करने के निमित्त व्यावहारिक कठिनाई से बचने के लिए कानून ने निष्कर्ष निकालने का एक सरल उपाय प्रदान किया है कि जब तक इसके विपरीत प्रमाण न दिया जाए, विवाह के काल में उत्पन्न सभी संतानें वैध मान ली जाएँगी। यदि यह सिद्धात प्रतिपादित न होता तो समाज के लिए अपने सीधे सादे लोगों की पैतृक उत्पत्ति के संबंध में खोज बीन करते रहने की व्यर्थ की झंझट में फँसे रहने की संभावना थी। पति का पत्नी के साथ सहयोग हुआ ही नहीं, इसके सिवा अवैधता का अन्य कोई प्रमाण स्वीकार्य नहीं हो सकता। सहयोग का अभिप्राय, व्यापक रूप से, संभोग के अर्थ से है। इस प्रकार कोई भी पति अपने को पिता या जनक न कहकर अपने पैतृक उत्तरदायित्व से वंचित नहीं हो सकता। विधि इसमें इतनी कठोर है कि वैवहिक काल में उत्पन्न संतान के पितृत्व का भार उसे वहन करना पड़ेगा, भले ही स्त्री वास्तव में विश्वासघात की अपराधिनी हो। जहाँ पति और पत्नी आपस में संभोग करते हों, उससे उत्पन्न संतान निर्विवाद रूप से वैध मानी जाती है।